(क)  क्या यह सच है कि 27 असम पुलिस बटालियन (एपीबीएन) बोडोलैंड टैरिटोरियल ऑटोनॉमस डिस्ट्रिक्ट्स (बीटीएडी) में हुई प्रारंभिक दौर की हिंसा में उचित तरीके से प्रयोग में नहीं लाई गई जो कि बाद में और अधिक क्षेत्रों तक फैल गई; 
(ख) यदि हां, तो तत्संबंधी ब्यौरा क्या है और बीटीएडी में प्रभावित जिलों में सेना की तैनाती से पूर्व कितनी एपीबीएन तैनात की गई ; 
(ग)  एपीबीएन को तैनात न किए जाने के क्या कारण हैं;
(घ)	क्या एपीबीएन असम में कानून और व्यवस्था की स्थिति को नियंत्रित करने में अपर्याप्त और अक्षम है; और
(ङ)	यदि हां, तो तत्संबंधी ब्यौरा क्या है?


उत्तर
गृह मंत्रालय में राज्य मंत्री (श्री मुल्लापल्ली रामचन्द्रन)

(क) से (ङ):  असम में, 28 असम पुलिस बटालियनें हैं, जिनमें बीस (20) असम पुलिस बटालियनें (ए पी बी एन) और आठ (8) असम पुलिस (इंडिया रिजर्व बटालियनें) बटालियनें हैं। ये बटालियनें बोडो टेरिटोरियल एरिया डिस्ट्रिक्ट (बी टी ए डी) सहित पूरे राज्य में कानून और व्यवस्था बनाए रखने, सुरक्षा और अंतर-राज्य सीमा रक्षा डयूटी के लिए तैनात की जाती हैं। बी टी ए डी के चार जिलों में हिंसा की घटना घटने से पूर्व केंद्रीय सशस्त्र पुलिस बलों की तैनाती के अतिरिक्त पर्याप्त संख्या में असम पुलिस की बटालियनें तैनात कर दी गई थीं।

20 जुलाई, 2012 को कोकराझार जिले में हिंसा होने के तुरंत बाद राज्य के अन्य भागों में तैनात असम पुलिस  बटालियन और केंद्रीय सशस्त्र पुलिस बल की अतिरिक्त कंपनियां वहां भेज दी गई थीं। राज्य सरकार ने बी टी ए डी में हुई हिंसा को नियंत्रित करने और राज्य के अन्य भागों में कानून और व्यवस्था बनाए रखने के लिए उपलब्ध बलों का इस्तेमाल किया था।
----

